《舟次示朱友龙》
宋代·董嗣杲

雪花侵鬓转栖栖，身寄篷窗醉似泥。
荻港水寒鸥聚远，芜湖山近雁飞低。
客舟泊夜秋无奈，社鼓催春梦欲迷。
津岸喜登无可语，不堪明日各东西。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。